
Sf. Theodor Thiron; Pictură murală. 


INTRODUCERE 


CY n anii din urmă s J a produs şi in favoarea artei 
(O/ o mişcare îmbucurătoare. Am inceput să ne dăm 
seama de rămăşiţele artistice ale trecutului şi de înda¬ 
torirea ce avem de a le păstră. Organele oficiale, în 
primul rând datoare a se îngriji de soarta monumen¬ 
telor, au început înfine să aibă o acţiune efectivă. Conso¬ 
lidarea sau restaurarea vechilor clădiri nu mai este o 
rară excepţiune, aplicată doar câtorva din cele mai de 
frunte biserici ale strămoşilor noştri. Exemplul dat de 
M. S. Regele, încă de la începutul domniei Sale, se gene- 

ralizeaza acum. Comisiunea monumentelor istorice lu¬ 
crează deasemeni azi după un program bine stabilit si 
sub o priceputa conducere. 

Toate aceste lăudabile manifestări sunt însă insufi¬ 
ciente pentru a repară greşelile nepăsărei noastre de 
până acum. Mai ales când resursele oficiale sunt încă în 
aşă mare disproporţie cu nevoile dovedite. 

Acţiunea oficiala, pentru a fi mai eficace, are nevoe de 
sprijinul particular. 

Intr acest scop, încă din 1906, câţiva amatori de arta şi 
iubitori ai trecutului au înfiinţat Societatea Arta Ro¬ 
mânească, sub conducerea d-lor Radu R. Rosetti şi dr . 
I. Cantacuzino. 

Scopul acestei Societăţi este „de a cercetă, de a ocroti 
şi de a face cunoscut monumentele, obiectele de arta, fru¬ 
museţile naturale, precum şi orice alcatueşte averea arti¬ 
stica sau istorica a ţarilor române". Astfel glasueşte art. 
1 din statutele Societăţii. 

Iar pentru atingerea acestui scop. Societatea intenţio¬ 
nează sa faca „cercetări, ridicări de planuri, publicaţii, 
fotografi, expoziţii, conferinţe", pe lângă alte mijloace 
prevăzute de asemeni în statute. In afară de colecţiile de fo¬ 
tografii şi obiecte de arta ce sau alcătuit şi de conferin¬ 
ţele ţinute, Societatea dela început şi-a propus şi o serie 
de publicaţiuni, menite sa răspândească cunoaşterea mo¬ 
numentelor noastre. 

Broşura de faţa cata sa împlinească, in parte cel puţin, 
cerinţele statutelor. Ea cuprinde planurile, vederile şi o 
mica descriere a unuia din numeroasele monumente încă 
necunoscute. E menita să contribue astfel la lămurirea 

problemelor artistice din ţară. Căci, până ce nu se vor po¬ 
sedă cât mai numeroase asemenea publicaţii speciale asu¬ 
pra diferitelor tipuri de biserici, nu se va puteă arătă 
evoluţia adevărată a artei româneşti. Intr acest scop So¬ 
cietatea îşi propune să adune acest material, cu ajutorul 



J 


Chenar de fereastră. 

căruia numai se va puteă ridică în urmă frumosul mo¬ 
nument al unei istorii a artei româneşti. 

In locul descrierilor mai mult patetice decât ştiinţifice, 
cari au fost publicate de unii pretinşi specialişti chiar. 
Societatea va edită din contră lucrări, în cari documentul 
propriu zis să predomine faţă de descrierea literară. 

Prin planuri bune şi numeroase reproduceri, monumen¬ 
tele noastre vor putea fi apreciate şi studiate chiar şi de 
străinii cari se interesează de arta noastră, pe care însă, 
din cauza lipsei de publicaţii, nu o pot cunoaşte. 

Oricât de modestă dar este această primă încercare, ea 
îşi are însemnătatea ei, mai cu seamă dacă se va conti¬ 
nuă seria ce acum se inaugurează. 

In intenţiunea Societăţii este deasemenea editarea unui 
„ Album artistic al României", din care o primă fasci¬ 
culă va apărea în curând. 

Pentru ca acţiunea Societăţii să fie mai întinsă , e ne- 
voe de o cât mai largă colaborare lâ programul ei. Nu¬ 
mai prin participarea efectivă a tuturor acelora cari de 
fapt se interesează de monumentele străbune, atât Socie¬ 
tatea noastră cât şi arta românească în genere vor putea 
să se bucure de o soartă mai bună. 

Sf. Uiasar; pictură murală. 

dovadă neîndoelnică a credinţei nestrămutată a 
strămoşilor noştri sunt numeroasele biserici ridi¬ 
cate de ei. Ele apar ca semnele cele mai arătoase 
ale evlaviei şi tot deodată ale simţului lor artistic 
şi ale generozităţii lor. Căci nu fără oarecari sacrificii 
materiale sunt ridicate şi apoi înzestrate şi întreţinute 
aceste frumoase locaşuri ale Domnului. Toţi se iau la în¬ 
trecere la asemenea fapte bune: fiecare vrând să ridice 
un templu mai mândru şi bogat. Boerul cu mai puţină 
dare de mână se mulţumeşte cu un paraclis al casei sale, 
iar câteun voevod, cu vază şi avere, ridică până la pa¬ 
truzeci de biserici şi mănăstiri. 

Din toate neamurile boereşti, din rândul cărora au 
eşit Domni pământeni, acela la care frumoasele însuşiri 
se măsoară mai avantagios după numărul bisericilor, este 
cu siguranţă neamul Cantacuzineştilor. Muntenia toată, 
şi chiar Oltenia, e presărată cu monumente de ale lor. 
Ele se ţin parcă şir dela Comana, de lângă Dunăre, tre¬ 
când prin Bucureşti, şi apoi dealungul Prahovei până în 
creerul munţilor, la Sinaia. Numeroase mici schituri, un 
fel de popasuri la distanţe anume calculate, legau între 
ele aceste mânăstiri şi biserici. Existenţa acestor me- 
toaşe se mai poate lesne urmări, mai ales între vechia 
reşedinţă Cantacuzinească din Filipeşti şi mănăstirea Si¬ 
naia. Azi cele mai multe din aceste clădiri au dispărut. 
Altele sunt in stare de ruină, sau au fost astfel prefăcute 
în cât de abiâ se mai ghiceşte forma originală. 

Aceiaş soartă au avut-o şi clădirile civile ale timpului. 

Astfel, de pildă, numai nişte ziduri în ruină ne-au mai 
rămas din splendidele şi măreţile palate ale neamului 
Cantacuzinilor în vestita lor reşedinţă de odinioară de 
pe malul Prahovei, dela Filipeştii de Târg. 

Despre aceste biserici şi palate ale Postelnicului Con¬ 
stantin Cantacuzino ne vorbeşte şi Patriarchul Macarie, 
amicul său ţ 1 ). 

După ce descrie bisericile sale «cu admirabile zugrăveli 
cari fiind lucrate cu aur, pe păretele gol, uimesc pe spec¬ 
tator prin luciul lor, nespus mai mult decât dacă ar fi 
lucrate pe pânză», se opreşte şi la clădirile civile. Despre 

(') Călătoriile Patriarchului Macarie de Antiochia în ţările ro¬ 
mâne, 1653 1658. Ediţia D-rei Cioranu, 1900, pag, 124 şi urmă¬ 
toarele. 

Lungimea ex¬ 
terioară, în afară 
de soclu: 26.60 m. 

Fără pridvor: 
21.30 m. 

Lărgimea ex¬ 
terioară, fără so¬ 
clu: 11.10 m. 

înălţimea până 
d’asupracornişei 
bisericii: 8.60 m. 

înălţimea până 
la piciorul crucii 
dinturlă:20.50m. 

frumoasele instalaţiunii ale acestuia ne spune: «Palatul 
Postelnicului e compus din zidiri princiare, ce te uimesc, 
mai frumoase decât acele din Capitală. El are o delin 
cioasă baie caldă de marmură frumoasă, la care apa se 
aduce pe roate din râul ce serveşte de asemenea, prin 
nenumărate canaluri, la irigaţiunea livezilor şi a grădii 
nilor. Odăile sunt după modelul acelor din Constantino T 
poli. In adevăr, toţi aristocraţii munteni posedă vile ad¬ 
mirabile din punct de vedere al arhitecturii. Fiecare din 
•ei mai are câte o mănăstire a sa, bine înzestrată. Toţi rin 
valizează, întrecândurse prin frumuseţea zidirilor şi stan 
bilimentelor. Aci se încheie toată ambiţiunea şi mândria 
lor. Când se întâmplă ca vreunul din ei să fie destituit, 
se retrage la vilă, petrecând restul vieţei în clădirile şi 
vecinătatea mănăstirii sale.>f 

Şi mai mândre trebue să fi fost la Filipeştii de Pădure 
clădirile Spătarului Toma Cantacuzino, despre care se 
spune că aveâ palate «mai mari şi mai desfătate decât 
toate casele celorlalţi Cantacuzini.fî 

Dar toate acestea au dispărut. Mai bine păstrate au 
fost numai unele biserici. Puţinele ce neiau rămas sânt 
dar cu atât mai interesante şi merită un studiu amănunn 
ţit, căci înfăţişează tipuri noi, cari îmbogăţesc tezaurul 
artistic al acestei ţări. Dacă nu prin vechimea lor, ele 
se impun însă prin formele lor deosebite. Prin numeroan 
sele lor relaţiuni şi prin călătoriile lor în străinătate, 
Cantacuzinii au introdus în arhitectura bisericelor din 
ţară multe elemente noi, cari se generalizează apoi, în 
parte cel puţin, în stilul românesc posterior. Chiar nun 
mai din acest punct de vedere documentar, asemenea 

monumente trebuesc sg fie cercetate şi aduse la o mai 
largg cunoştinţg. 

Una din aceste biserici care, fiind mai adgpostitg, a 
scgpat şi de mgcinarea vremii şi mai ales de mâna pre* 
fgcgtoare a omului, este bisericuţa din 1688 , a Spăta¬ 
rului Toma Cantacuzino, din Filipeştii de Pgdure. 

La poalele ultimelor ramificaţiuipi ale munţilor, în plg« 
cuta regiune a dealurilor din judeţul Prahova, nu departe 
de malul Proviţei, se aflg ascuns, sub dealul Ciacârul, li* 
niştitul sat Filipeştii de Pgdure, Caseleii vesele şi plg« 
cute sunt acoperite cu şindrilg, au pridvoare frumos or« 
namentate şi mai toate se pierd ir) verdeaţg. 

Intr’o parte a satului, pe sub coastg, se ridicg biserica 
vechiului cimitir. Dela prima vedere ea face cea mai bung 
şi mai plgcutg impresie. Deşi o simplg şi micg bisericg de 
sat, fericitele ei proporţiuni fac din aceastg clgdire un 
adevgrat monument artistic. 

Ea se mai distinge de îndatg printr’o particularitate 
cu totul originalg, prin pridvorul ei poligonal cu doug 
caturi, dispoziţie extrem de rarg, dacg nu chiar unicg, în 
ţara noastrg. 

De altfel planul bisericei este cel obişnuit: pridvorul 
(exonarthex) e urmat de tindg sau pronaos (narthex), 
despgrţit de naos (chorul) printr’un perete susţinut de 
doui stâlpi de piatrg uniţi prin arcuri în semicerc. Nao« 
sul are forma obişnuitg cu cele doug sânuri sau abside 
laterale. Absida principalg a altarului este ridicatg cu 
înglţimea unui trepte deasupra restului bisericei. Doug 
firide laterale în zid servesc drept proscomidie şi diaco* 
nicon. 

Biserica dinspre Apus. Starea actuală. 


Biserica are o singură turlă care se ridică deasupra 
naosului, susţinută de patru arcuri mari prin intermediul 
celor patru pendentive. Interiorul turlei este cilindric şi 
se termină printr’o calotă în jumătate de sferă. Turla 
are înfăţişarea exterioară decagonală şi se ridică pe un 

Biserica dinspre Răsărit. 

tambur cu baza patrată. Lumina pătrunde prin zece fe¬ 
restre înalte şi înguste. Ele sunt prinse în arcuri con¬ 
centrice, ce merg retrăgându-se spre interior. Este tipi¬ 
cul bizantin foarte răspândit Ia noi. Jumătatea inferioară 

a acestor ferestre a fost posterior astupată cu cărămizi, 
cari au rămas şi acuma netencuite în interior. 

Naosul se compune dintr’un arc larg, o boltă cilindrică 
de 2,70 metri lărgime şi din pătratul celor patru arcuri 
mari cari susţin turla. Cele două abside laterale sunt 
semicirculare în interior şi poligonale în afară. Ele sunt 
luminate prin câte o fereastră aşezată jn axa transver¬ 
sală a bisericii, precum şi prin câte o deschidere rotundă 
la înălţimea naşterii bolţilor. Arcurile mari au legături de 
lemn, în scop de a anihilâ presiunile laterale. 

Absida cea răsăriteană are deasemeni o fereastră în 
axa ei. Ţoate aceste ferestre sunt aproape la fel: în ar- 
caturile simulate ale catului inferior sunt deschideri lun- 
gueţe jncadrate de chenare de piatră cu ornamentaţie în 
stilul gotic, particular bisericilor din Moldova, trecut de 
aci şi în Muntenia. 

Proscomidia şi diaconiconul primesc lumina prin nişte 
ferestrue mai mici. 

Pronaosul, aproape pătrat, este boltit în semi sferă; 
bolta se reazimă, prin ajutorul pendentivelor pe patru 
arcuri, puţin eşite din zidurile pătratului. 

In peretele diq spre miază noapte o uşă dă acces la o 
scară repede şi îngustă, cu trepte masive de ştejar, as¬ 
cunsă în grosimea zidului. Această scară, după ce face o 
cotitură de 90°, se urcă în zidul din spre apus şi ajunge 
la catul superior al pridvorului printr’o uşă aşezată în 
axa bisericei. Două ferestrui, în genul celor dela prosco- 
midie şi diaconicon, din care una la cotitură, dau scării 
lumină din spre miază noapte. Culoarul scării e clădit în 
boltă cilindrică. Panta nefiind suficientă, profilul bolţii 

Stâlpii şi zidul despărţitor între pronaos şi naos. 


e brusc întrerupt în mai multe părţi, ridicându-se tava¬ 
nul pentru a permite urcarea scării. 

Pronaosul este luminat din partea de miazăzi prin două 

ferestre; partea de miazănoapte fiind ocupată de scara 
ce urcă la clopotniţă. 

Coloanele ce susţin zidul dintre pronaos şi naos au o 
formă deosebită şi frumoasă. Fusul are canelure sau gla- 
furi verticale. Ele au forme proeminente şi sunt separate 
prin dungi mult mai subţiri între ele. 

Deasupra soclului şi sub capitel coloanele prezintă 
câte o fâşie largă, octogonală, despărţită de glafuri prin* 
tr’un inel gros. Această porţiune a stâlpului e împodo¬ 
bită cu flori de crin în relief. Suprafaţa adâncită prezintă 
deasemeni motivul floarei de crin, răsturnat însă în acest 
caz. /Vcest ornament aminteşte unele motive ale capite- 
lelor din mănăstirea Curţii de ^rgeş, dela care se poate 
să se fi inspirat meşterul dela Filipeşti. /Vcelaşi motiv se 
regăseşte în tocmai şi la mănăstirea posterioară dela 
Horez. 

Capitelul coloanei e pătrat, compus din mai multe rân¬ 
duri de ciubuce şi deasupra un şir de ove prelungite. 
Ţăblia capitelului e foarte largă şi masivă. Soclul este 
deasemenea profilat şi alcătuit dintr’un pătrat de ace¬ 
eaşi proporţie ca şi tăblia capitelului. Fusul stâlpului are 
acelaşi diametru peste tot. Materialul din care sunt lu¬ 
crate aceste coloane este o gresie moale, care prin ac¬ 
ţiunea umidităţii a început să se descompue. Bârne de 
lemn, cu zugrăveală peste o tencuială subţire, leagă na¬ 
şterile arcurilor. 

O formă cu totul particulară are pridvorul bisericii. 
Partea lui inferioară reprezintă în plan un poligon nere¬ 
gulat. Coloanele aşezate pe un parapet masiv sunt deca- 
gonale, cu excepţia celor angajate în zidul bisericei. Bolta 

prşsiptft 9 calţtă § f 9 ric ă Şi arcyrilş cş rşypşgc cşlşapşlş 

synt p^uns*^ p pi n m ici P9n9 tra t i un i 9 blic 9 c s 5 n tr s ta s 

bşlta cşa (]]arş. Lşg^tyri dş lşp]p SU bti n d arcyrilş. 

ţatyl dş gyg al pridyşrylyi gş ridicfl pş acşlaş plap ca 
partşa ipfşrişară nyp]ai P^Pă * a înăHi|T19 a Parapştylyi. 
c 9*9 a n9*9 fiind dşyft la numâ r m ai PMt'nî dşcât jîS» day 
pridyşrylyi digpşjiţia ypyi pşligşn dşcagşpal pşrşgylat. 
Cşlşanşlş gynt cilindricş; n a Ştşril§ arcyrilşr gypt ypitş, 
ca şi jşg, prip '«Să^r* d ş l§mn» Ş> b 9 lta 95*9 *9*^ ca^tfl 
sfşrică- Arcyrilş^cyp] şgtş dşaltppptrşlşa aprşapş cşp, 
stapt îR arhitşctyra ţ^rşi pşagtrş gân 1 PUţ'H >n r 9 tra_ 
gşrş îp rapşrt cy gyprafaţa gidylyi tipipapşlşr. 

S’ar pytş^ prşgypypş <4 acşgt pridygr-clşpştpiţa, cy 

t9 at ă ar m9n ia i>n iil 9 r s al 9» nu 59 P r 9 â i9 a sfi bi n9 c u r sg- 

tyl clădirii, şi cfl ar fi fşgt adftşgat yltşrişr. 

Sş dşyşdşştş îpgă, dlp c 9R tr ă» că 9 1 95*9 c 9n ti mP9 ra n 
cy rşgtyl clădirii şi cft cşpgtrycţia lyi ş gtrâpg lşgatfl cy 
a bigşricii. Iptr’adşyflr, pşrştşlş bigşricşi îp iptşrişryl 
pridyşrylyi şgtş îptr’acşlaş plap cy gyclyl acşgtyia, iar 
n U C U P9 r 9ţii bigşricii dip afarfl dş pridyşr, cyp] ar fi ca- 
gyl, dacfl acşgta p’ar fi şxigtat îp tiprjpyl cşpgtrycţişi bi- 
gşricii, ci g’ar fi adftygat îp yrptfj. 

Mai piylt îpcg,: gcara prşy^yt^ îp grşgipişa gidylyi 
bigşricşi arat^ îptr’yp p]şd nşîpdşşlpic/că dşla îpcşpytyl 
c 9n5 tr U c ţ'9' ?' catyl dş gyg al pridyţrylyi şrâ prşyflgyt 
>n planu 1 S9n9 ral - ! n fi n9. P9 pictyra myralfi, ctitorii gypt 
r 9P r 959n ta ţ' ţ‘n â n d în m â nă b ig9 rica aşâ cyp] 9 yşdşp] 
agtăî'. C U Pridy 9 ryl şi cy dşyfl catyri. Qatyl gypşrişr 
sgryşştş drşpt clşpştpiţ^. 

Ipfflţişarşa şxtşrişarfl a cşrpylyi pripcipal al bigşricşi 

Portretul zugravului Pârvu Mutu, 1692. 

După pictura de el însuşi pe zidul scărei^dela clopotniţă. 

este cea obişnuită. Pianul pronaosului reese puţin în 

afară, fiind mai lat decât naosul. Absida principală are 
forma exterioară a unui dodecagon neregulat; iar absi¬ 
dele laterale formează un poligon neregulat cu patruspre¬ 
zece laturi. 

La bază clădirea repauzează pe un soclu puternic, des¬ 
părţit de partea superioară prin nişte zimţi formaţi din un 
şir de cărămidă dispusă în colţuri, ca dinţii de ferestreu. 

întreaga clădire este împărţită, numai pe dinafară, 
printr’un brâu orizontal aşezat cam la înălţimea naşterii 
bolţilor. Această despărţire exterioară ar presupune o 
dispoziţie interioară în două caturi, care nu există însă. 
Brâul, destul de lat în cazul de faţă, este compus din- 
tr’un rând de cărămizi dispuse în dinţi de ferestreu şi 
un ciubuc întreit deasupra. 

Partea inferioară a faţadei e împodobită cu arcade 
oarbe, alcătuite de un dublu ciubuc în relief, după mo¬ 
delul aşâ de respândit la noi. Partea superioară a faţadei 
prezintă o înfăţişare osebită. Arcadele mult mai mici se 
cobor până la brâu numai din două în două; celelalte 
sunt întrerupte ceva mai jos de nascerea arcurilor. 

Cornişa se compune dintr’un ciubuc şi deasupra lui 
patru cânduri de cărămizi, alternativ aşezate pe lat şi 
în dinţi de ferăstrău. 

Această dispoziţie, frecuentă de altfel şi la alte monu¬ 
mente, se regăseşte şi la cornişa şi la arcaturile turlei 
bisericei noastre. 

Proporţiile bisericei suni următoarele: Lungimea d’a- 
supra soclului e de 21,30 m. fără pridvor, iar 26,60 m. cu 
pridvor. Lărgimea exterioară, tot d’asupra soclului, e de 
11,10 m. înălţimea dela pământ-până xl’asupra cornişei 

8,60 m; dela pământ până d’asupra cornişei turlei 17,80 m., 
iar până la piciorul crucei din turlă 20,50 m. 

Cărămida nu este de un format absolut egal; dimen¬ 
siunile ei mijlocii sunt 28 cm.X14 cm. şi 4 cm. grosime. 


Aga Matei Cantacuzino, tatăl Spătarului Toma, 
şi Jupâniţa Bălaşa, soţia sa, cu fiica lor. După pictura murală. 

{Cărămida palatului dela Măgureni, zidit de Şerban Vodă 
Cantacuzin, este ceva mai mică : 26—27 cm.X12™1Ş cm. 
şi 4 cm. grosime). 

Până acuma câţiva ani acoperişul eră de şindrilă; acum 
este de tablă neregulat aşezată. In genere acoperişul 
pare a fi prea ridicat. Din pictura ctitoricească se vede 
că atât turla mare a bisericei cât şi catul superior al 
clopotniţei se profilau mai bine, degajându-se mai mult 
din acoperiş, Căpriorii de lemn ai acoperişului sânt de 
dimensiuni slabe şi neîngrijit ciopliţi, 

Exteriorul bisericii este peste tot tencuit şi spoit, ex- 
ceptându-se câtevâ rânduri de cărămidă dela cornişe. 
Din această cauză nu se poate recunoaşte dacă exterio¬ 
rul a fost odată zugrăvit sau nu, deşi preotul bisericii, 
care slujeşte de mult în Filipeşti, crede a şti că au fost pic¬ 
turi exterioare. 

Ca sculptură în piatră, în afară de coloanele din inte¬ 
rior, descrise mai sus, mai sunt chenarurile ferestrelor, 
cioplite cu motivul gotic foarte răspândit şi în toată ţara 
Românească. 

Din punct de vedere constructiv, biserica din Filipe¬ 
şti, ca şi de altmintrelea mai toate bisericile din această 
epocă, este executată într’un mod stângaciu şi de mâini 
puţin experimentate. Nepotrivelile sunt numeroase. Ast¬ 
fel partea exterioară a naosului, dintre pronaos şi absi¬ 
dele laterale, nu este de aceaşi lungime pe ambele părţi 
ale bisericii. Arcadele faţadelor au o distribuţiune ine¬ 
gală, care nu este aceiaşi pe partea de nord şi pe cea de 
sud; laturile poligoanelor absidelor nu sunt egale. Bolţile 
sunt deasemeni neregulate. Tencuiala este aplicată în- 

Tâmpla. 

tr’un mod foarte neegal şi îngreunează liniile construc¬ 
ţiei atât în interior cât şi mai ales în exterior, unde de- 

sigur tencuiala a fost reînoită, probabil chiar de mai 
multe ori. 

Cu toate aceste mici defecte şi imperfecţiuni, biserica 
are un aspect foarte plăcut, graţie proporţiunilor ei reu¬ 
şite. 

* * * 

Intrarea în biserică se face printr’o uşă îngustă şi 
joasă: 0,90X2.20 m. Ea este prinsă într’un chenar de 
piatră moale, care s’a tocit şi măcinat în parte. Dejurîm- 
prejur chenarul e sculptat cu arabescuri florale; deasu¬ 
pra uşii chenarul se încheie printr’o acoladă frântă. 

Partea superioară a chenarului e formată dintr’o les¬ 
pede de aceeaşi piatră, purtând inscripţiunea, deasupra 
căreia, în mijloc, se află stema Cantacuzinească a vultu¬ 
rului cu două capete şi cu coroană. 

Pisania cu frumoasă literă chirilică glăsueşte astfel: 

t Acastă sfântă şl Dumnezeiască besearlcă, ca să se 
slăvească şl In ne | preastan să se cănte marele nume şt 
peste toate numele marelui şl | numai singur veacnlcului şt 
al atotfăcătoriulul Dumnezeu, Bălaşa, | soţlia răposatului 
Mateiu Ca(n)tacuzlno biv vel agă şi filu său Toma Ca(n)- 
ta | cuzlno den temelie zidlndo, o au rădicat şi o au In- 
frumuslţat, Inchlnăndo şi | aducăndo Intru paza şl scutirea 
marilor Sfinţi Arhierei şl Dăscăli Va|sllle cel Mare, Gri- 
gorle B(o)goslov şl Ion Zlatoust, pentru bună şl In veacl 
pomeni|rea părinţilor şl a tot neamului lor şi a lor carea 
o (a)u săvârşit, In zilele lui | lo. Şerban Ca(n)tacuzlno B(a- 
sarab) Yoevod, mai mare frate a mai sus pomenitului Ma- 
telu C(antacuzlno), la anul deia spăsenie lumei 1688 M(i)~ 
s(i)ţa Matu dnl(=zile) 2, 

Uşa de intrare cu pisania. 


Din această inscripţie reiese clar că biserica a fost din 
temelie zidită în anul 1688 de către spătarul Toma Can- 
tacuzino, fiul Agăi Matei şi de soţia acestuia Bălaşa. Ma- 

tei, mort la 1679, fiind fiul lui Constantin Postelnicul, iar 
acesta fiul lui Andronic Cantacuzino, se vede ramura din 
care făcea parte spătarul Toma, ctitorul bisericii. Despre 
acesta avem ştiri precize prin genealogia Banului Mihai 
Cantacuzino, scrisă la 1787 (’). 

«Numitul Toma eră om vesel, trăiâ desfătat: se vede 
şi după locuinţa lui. Casele lui, le aveâ: una la Filipeştil 
de Pădure şi alta la Bucureşti, erau mai mari şi mai des¬ 
fătate decât toate casele celorlalţi Cantacuzini.» Mai de¬ 
parte ne spune biograful său: «El s’a însurat la Valahia 
cu fata cuparului Duca dela Vai-de-ei, din judeţul Pra¬ 
hovei, care Duca eră ginere Herăscului.Numitul 

Toma spătarul a născut cu cocoana lui, cu Herasca, un 
copil, care a murit încă trăind tată-său.» 

Pe zidul ctitoricesc, la dreapta intrării în biserică, sânt 
pictaţi Aga Matei şi soţia sa Bălaşa susţinând în mână 
biserica; în faţă fiica sau nora lor, căreia Bălaşa îi pune 
mâna pe cap. La spatele Agăi Mateiu e fiul lor, Toma. 

Aga Matei e înfăţişat cu capul gol, cu o mică mustaţă 
brună. Pe umeri o dulamă verde blănită cu negru şi guler 
de samur şi mic şir de nasturi. Dedesupt apare un an¬ 
teriu de brocard roşu, strâns de o cingătoare aurită, în 
care e prinsă o basma albă. Pânăla brâu haina e încheiată 
de un rând de nasturi de metal. In picioare papuci gălbui, 

Jupăniţa Bălaşa e îmbrăcată într’o dulamă verde, blă¬ 
nită cu negru, lungă până la pământ. Părul, dincare se 
vede numai o bandă largă d’asupra frunţei, e strâns 
legat cu o maramă albă, care se întinde pe piept şi pe 

(') Ediţiunea lorga; pag. 352 şi următoarele. 

Uşa împărătească. 


umeri. La gât colane de mărgăritare; un lanţ din inele 
mari de aur cade pe piept; cercei de aur în urechi. 

Jupâniţa e într’o dulamă blănită, de brocard roşu cu 
desenuri mai arătoase ca ale lui Matei; mânecele, ca şi 
la Bălaş,a, albe, cu chenar de samur. Mărgele la gât, 
cercei, inele, brăţări. 

La spatele lui Matei apare Spătarul Toma, autorul 
bisericei, care a ţinut să dea locul de cinste de curând 
răposatului său părinte. Toma e încă tânăr, fără mus¬ 
taţă; îmbrăcat în dulamă gălbuie cu guler de samur. 

Viaţa spătarului Toma, care moare la 1721 în Rusia 
unde fusese împământenit, merită să fie cunoscută. 

Genealogul familiei ne arată că: «la anul 1711 în vre¬ 
mea ce aveâ Petru-cel-Mare războiu cu Turcii, mergând 
Constantin Brâncoveanu Voevod, din poruncă în ajutorul 
Turcilor, şi ajungând până la Urlaţi, ce este un sat în 
ţară, în judeţul săcuenilor, a pus acolo ordia lui, şi acolo, 
aşteptând până, cu dare de bani, şi-a isprăvit a se în¬ 
toarce la Bucureşti, atunci spătarul Toma, cu câţivâ oa¬ 
meni ai lui credincioşi şi cu Stoica Ceauşul Spătăresc, 
a fugit şi s’a dus la Împăratul Petru, ce atunci se află cu 
lagărul la Prut. 

«Împăratul l-a primit în slujbă ca Gheneral Maior, dân- 
du-i şi un polc de călărime ... şi 1-ea poruncit să meargă 

şi la cetatea Brăila.Dela Brăila tot atunci, la anul 

1711, Toma Cantacuzino s’a repezit la casa lui, la Fili- 
peştii de Pădure, unde acolo venind veste, la luna lui 
Iulie, cum că s’a încheiat pacea Turcilor cu Rusia, şi că 
împăratul Petru a purces spre Lehlia, s’a temut numitul 
Cantacuzino să meargă drept prin ţară după împăratul, 
fiindu-i frică să nu-1 prindă Turcii, ci a trecut la Braşov 
în Transilvania şi s’a dus la Petreburg tot într’acel an.» 

Familia ctitorilor. Pictură pe zidul interior dela intrarea bisericei. 


«La anul 1717 s’a dus, cu ştirea Împăratului, la Tran¬ 
silvania, la Braşov, ca să facă mijlocire să-şi scoaţă co¬ 
coana şi copilul din ţara Românească, să o aducă la Rusia; 
pe care a găsit-o la Braşov, izgonită de Constantin Brân- 
coveanu Voevod» de unde s’a dus la St. Petersburg. 

La 1718 Petru cel Mare printr’un ucaz porunceşte ca 
lui «General-Maior Grof Cantacuzino pentru a lui slujbă 

şi pentru venirea din Valahia a familiei lui la dânsul. 

să-i se deâ în Roşia mică din satele hainilor, ale Mirovi- 
cilor, la Periaslov o casă şi toată averea câtă o ţineau 
ei.» După moartea lui Toma, «jupâneasa, soţia numitului 
Cantacuzino, a stăpânit aceste sate în toată viaţa ei;... 

şi neavând dela soţul ei copii dironomi, au rflmas satele 
iar împărăteşti.? 

înainte de această înstrăinare a sa, aflăm, din aceeaşi 
sorginte sigură, «Toma Cantacuzino a avut multă avere 
în Ţara-Românească: case, sate, moşii, vii, munţi, bălţi, 
cari toate acestea le-a stăpânit rudenia lui Cantacuzincc 
dela pribegia lui, până ' a căderea Cantacuzinilor, adecă 
până * a anu ' 1716. Atunci domnind la Valahia Nicolae 
Mavrocordat Voevod, Ie-a luat toate acestea dela Canta» 
cuzin, cu cuvânt că nu se cuvine pe hain să~l dironomi* 
seascâ rudele, ci spre pildă s ă se străinilor.» 

Astfel se împrăştiară bogăţiile spătarului Toma, care, 
după cum se vede, aveâ şi gustul clădirilor frumoase. 

In afară de biserica ce ne ocupă, dela Filipeşti, «el a 
zidit o frumoasă mănăstire, ce se numeşte Poiana, şi ce 
este împotriva Câmpinei, peste apă, în malul Prahovei, 
care biserică a isprăvit-o, iar zidurile cele împrejurul 
curţei mănăstirii, casele, clopotniţa, numai le-a început, 
lucrându-le până * a un loc. S’a întâmplat pribegia, şi din- 
tr’aceia au rămas neisprăvite.» 

Rămăşiţele acelei biserici se mai văd şi azi. Şi din pa¬ 
latul său dela Filipeştii-Pădure, de lângă biserică, ş’au 
mai păstrat bolţile frumoase şi enorme ale pivniţelor clă~ 
direi vechi, în urmă cu totul transformată- 

Neatinsă a scăpat, din fericire, biserica ad descrisă* 
Interiorul ei mai cu seamă e b> ne conservat, şi nestri¬ 
cat de reparaţii. Numai acţiunea timpului şi mai ales 
fumul lumânărilor au întunecat picturile, cari din cauza 
umezelei au început în unele părţi s ă se cojească- 
Şi în privinţa picturei biserica noastră prezintă 0 P ar_ 

Familia ctitorilor. Pictură pe zidul dinspre Nord. 


ticularitate însemnată: pe când la cele mai multe pic¬ 
tura e datorită unor anonimi, aci avem nu numai numele 
zugravului, ceeace e destul de rar, dar chiar portretul 
lui, fapt încă şi mai neobişnuit şi deci preţios. 

Intr’adevăr, chiar d’asupra uşei, în interior, se află in¬ 
scripţia: f Pârvu Mutul, Zugraf vel leat 7200 ( 1692 ). 
Aceeaşi inscripţie, fără dată, se repetă apoi pe portretul 
său, care se află pictat pe zidul scării ce duce la clopot¬ 
niţă. După cum se vede din reproducerea dată aci, zu¬ 
gravul Pârvu e reprezintat ţinând în mâna stângă o icoană 
a Maicei Domnului cu Isus, iar în dreapta un penel. E 
îmbrăcat într’o haină verde cu chenare de blană albă; 
mânecare roşii. Figura de tânăr; părul închis cade în 

bucle pe frunte. Din nefericire pictura e deteriorată fiind 
atinsă la ochiul drept şi la buză. 

Alături de portretul lui Pârvu, care pare a fi fost zugra¬ 
vul şef al bisericei, se mai vede reprezintat în mai mic un 
alt zugrav, ajutorul lui. Pe acelaş părete urmează apoi 
portretul vătafului, cu biciul în mâini, arhitectul clădirei; 
apoi portretul preotului şi în fine Sf. Fecioară lovind 
cu ciocanul pe Satana, pe care o izgoneşte din locaşul 
Domnului, ridicat de cei precedenţi. Asemenea portrete 
ale meşterilor bisericei se găsesc şi la Horez. 

Numele preotului aci pictat poate să fie al lui Erei 
din Braşov, pe care-1 vedem în capul pomelnicului pe zidul 
din proscomidie; tot acolo revine numele de Pârvu 
urmat de : Neagoe, Neculai, zugravi. 

Biserica, a cărei temelie a fost pusă, după cum arată 
pisania, la 1688, a fost gata pictată numai în 1692, cum 
ar dovedi data inscripţiei zugravului. Îngrijirea cu care 
e făcută pictura motivează acest lung timp de lucru. 

Căci părţile încă bune, ce ne-au rămas, ne dau o idee 
de splendoarea zugrăvelei de odinioară. Zugravul Pârvu 
trebue să se fi condus de izvoadele picturii din bisericile 
Postelnicului Constantin Cantacuzino, pe cari le laudă 
atâta Patriarchul Macarie, atribuindu-le unui zugrav al 
lui Vasile Lupu. 

Toată pictura e făcută al fresco, conform preceptelor 
atonite. Pe tencuiala încă proaspătă se indicau întâi con¬ 
tururile figurilor de către meşterul zugrav, iar apoi 
ucenicii umpleau câmpurile cu diferite culori, dinainte 
stabilite. Toate aceste operaţiuni sunt consemnate în 
«Erminia sau ustavul, sau gramatică a meşteşugului 

Sfinţii mari mucenici: Mină, Victor, Nistor şi Dimitrie. 


zugrăvirei bisericei», care fiind consfinţită la Muntele 
Athos, s’a perpetuat şi la noi, până aproape de zilele 
noastre, alterându-i-se însă cu timpul caracterul curat 
bizantin. La Filipeşti se păstrează încă tradiţia cea bună. 

O deosebire se constată între picturile sfinţilor şi acele 
ale ctitorilor, cari, în mod firesc, sunt mult mai liber, mai 
naturalist interpretaţi. In biserica de faţă, toţi trei păreţii 
tindei sunt acoperiţi cu portrete ale familiei ctitorului. 
In dreapta intrării sunt, după cum am arătat, părinţii 
Spătarului Toma Cantacuzin. In stânga e şeful familiei: 
Marele Postelnic Constantin, +1663, bunicul autorului bi- 
sericei, urmat de numeroşii săi copii. Pe păretele dinspre 
miazănoapte e înşirată din nou familia acestuia: în cap 
e al doilea fiu al său, Şerban Voevod şi Domniţa Sa, 
amândoi cu coroane de aur pe cap. Urmează apoi Marele 
Spătar Drăghiciţ?); Constantin Stolnicul (?); Aga Matei 
şi Marele Spătar Mihai, toţi cu soţiile şi copiii lor. In¬ 
scripţiile numelor fiind şterse, afară de aceia a Spătarului 
Mihai, identificarea celorlalţi e făcută numai după ase¬ 
muirea figurilor cu alte portrete cunoscute ale lor. 

Costumele lor nu diferă decât puţin, prin culoare du- 
lamelor, de acele ale ctitorilor, descrise mai sus. Şi a- 
ceste picturi au suferit multe alterări. 

Pe sub portretele ctitoriceşti se întinde peste tot în 
biserică aceiaşi pictură, simulând o draperie prinsă în 
cute regulate, după tipicul tradiţional. 

Restul interiorului bisericei e tot zugrăvit cu sfinţi şi 
scene religioase. Distribuţia lor e în cinci orândueli, po¬ 
trivit prescrierilor erminiei. Multe din scene însă nu se 
mai pot recunoaşte, fiind deteriorate de vechime, ume¬ 
zeală şi fum. 

In cupola turlei e zugrăvit Pantocratorul, adică Isus 
atotţiitorul. Mântuitorul e reprezintat blagoslovind şi cu 
evanghelia în mână. Dimprejurul lui e descris un rotocol 

38 


www.dacoromanica.ro 



Archanghelul Mihail; pictură murală (detaliu). 


ca curcubeul şi apoi vin cetele heruvimilor şi îngerilor, 
Sf. Fecioară şi Sf. Ion. 

In pendentive sau arcanele turlei sunt cei patru evan- 
ghelişti cu atributele lor, iar între ei sf. Mahramă şi sf. 
Cărămidă. 

In bolta altarului e pictată şezând pe tron Născătoarea 
de Dumnezeu cu pruncul Hristos în braţe; apoi urmează 
dumnezeiasca liturghie şi cumunicarea domnescului trup 
şi sânge către apostoli; apoi sf. ierarhi. 

In bolta tindei e pictată într’un cerc Maica Domnului. 

Iar de jur împrejurul bisericei, începând dela altar, se 
urmează în fâşii suprapuse: cele 12 praznice şi sfintele 
patimi şi minunile cele după înviere ale Domnului, apoi 
dintre pildele cele mai alese ale lui lsus, precum şi praz¬ 
nicele Maicii Domnului şi numeroase scene din vechiul şi 
noul testament şi mai toţi sf. Diaconi şi sfinţii fără de 
arginţi. 

Foarte frumoase şi mai bine conservate sunt picturile 
din rânduiala a cincea, adică ultimul rând deasupra dra¬ 
periei şi stranelor. In sânul drept al naosului, începând 
din spre altar, avem figurile întregi ale ale Marilor Mu¬ 
cenici : sf. Gheorghe, Glikenie, lliasar, Vicenţie, Sevas- 
tian, Bonifacie, Mercurie, Acsentie şi lacob Persul. Iar în 
faţa lor în stânga, toc dela altar începând: sf. Dimitrie, 
Nistor, Victor, Mina, Nechita, Procopie, Teodor Stratilat, 
Teodor Thiron şi Eustatie. în aceiaşi rânduială e la 
dreapta, pe zidul dinspre pronaos, Archanghelul Mihail, 
iar în faţă Arch. Gavril; în deschiderea ferestrei sf. îm¬ 
păraţi Constantin şi Elena, ţinând împreună crucea. 

Toţi aceşti sfinţi mucenici sunt foarte demne exem¬ 
plare ale bunei zugrăviri bisericeşti şi dau cea mai fru¬ 
moasă măsură a talentului lui Pârvu Mutul, presupusul 

Archanghelul Mihail. 

lor autor. Sfinţii se disting prin desenul îngrijit al figu¬ 
rilor, care toate sunt conform canonului: sf. Marele Mu¬ 
cenic Dimitrie «tânăr, mijind mustaţa»; sf. Gheorghie 
«tânăr, fără barbă, cu părul creţ, până la urechi»; Th. 
Tiron (reprodus în capul prefeţei) «cu barbă stufoasă, 
având perii capului de-asupra urechilor» ş. a. m. d. 

Proporţiile corpului sunt în genere puţin mai mari: 
toţi au înfăţişare sveltă. Foarte bogate sunt costumele 
lor, din stofe divers colorate şi cu chenaruri cusute cu 
flori, între două rânduri de fireturi. Papucii sunt dease- 
meni cusuţi cu fire aurite. Se vede influenţa bogatelor 
mozaicuri bizantine. Unii dintr’aceşti sfinţi, cum de pildă 
sf. Dimitrie, Victor şi alţii, poartă chiar mantii de cacom. 
Toţi au aureolele în relief cu flori întipărite, cum nu se 
văd de cât în bisericile cele îngrijite. Archanghelul Mi- 
hail are armură uşoară peste cămaşa de serasir; pe umă¬ 
rul stâng e prinsă o draperie ce fâlfâe pe spate ; în mâna 
dreaptă, cu mâneca sumeasă până peste cot, ţine spada 
iar în stânga o banderolă cu inscripţie. Figura tânărului 
archanghel e expresivă şi plină de demnitate. 

Comparate cu cutele mult mai stilizate şi personagiile 
mai puţin expresive ale picturii bisericeşti în genere, 
aceste figuri denotă o mare libertate în felul în care sunt 
tratate. S’ar puteâ presupune buna influenţă a şcoalelor 
italiene, prin care s’a regenerat vechia pictură bizantină, 
care predomină totuşi încă în acea epocă la noi. 

Mai proaspăt conservată este culoarea picturilor din 
pridvorul sau amvonul bisericei, având în boltă figura 
pruncului Isus Hristos. 

Deasupra pisaniei, pe o banderolă purtată de îngeri, în- 

tr’ijn oval înstelat, apare Mântuitorul, coborîndu»se din 
ceruri, având în dreapta lui pe Maica Domnului, iar în 
stânga pe Ion Botezătorul şi cei doi archangheli în mar¬ 
gini. La picioarele lui Hristos: înfricoşatul scaun, încon¬ 
jurat de îngeri ; pe scaun se coboară Sf. Duh, sub întru¬ 
parea porumbelului. De cele două părţi se află cei 12 A- 
postoli, şezând pe strane, în spatele cărora vin cete de 
îngeri. 

La dreapta uşii e pictată judecata cea din urmă, cu fo¬ 
cul nestins ce ese din gura Balaurului. In para focului se 
trudesc tot felul de păcătoşi; îngeri de foc muncesc pe 
cei ce se sbat în răul de foc în care sunt închipuite toate 
chinurile cele mai groaznice. Lângă Balaur apare Belze- 
but, Domnul Dracilor, iar de altă parte Cumpăna Drep¬ 
tăţii. 

Afară de Iadul cel a tot mâncător, mai sunt pictate în 
amvon şi Raiul, Naşterea lui Adam şi Evei, Izgonirea din 
Paradis şi alte scene din istoria sfântă. 

Pe lângă pictură ne mai dă o idee de bogăţia şi îngri¬ 
jirea artistică cu care a fost făcută această biserică şi res¬ 
tul din mobilierul interior. 

Tâmpla păstrează încă toată splendoarea ei de odini¬ 
oară, deşi aureala s’a mai stricat de timp. Ea e intere¬ 
santă prin bogatele ornamente sculpturali, cari îi acoper 
întreaga suprafaţă. Din catul de jos al catapeteazmei de 
lemn sculptat nu a rămas decât uşa împărătească şi 
stâlpii; uşile laterale au dispărut. 

Uşa mijlocie, cea împărătească, cu două canaturi, e 
toată înflorată cu sculpturi. Câmpurile cu picturi s’au 
şters, încât d’abiâ se mai poate recunoaşte scena Bunei- 

4 ? 


www.dacoromanica.ro 


vestiri, care în general e aci pictată. Partea inferioară a 
canaturilor e divizată în arcade despărţite prin stâlpi cu 
glafuri în spirală; iar deasupra arcurilor se înalţă piramide 
ascuţite cu vârful şi laturile cu ornamente de flori. Tot 
câmpul inferior al canaturilor e prins într’un chenar de 
vreji de trifoi. Partea superioară a uşii prezintă o orna¬ 
mentaţie şi mai complicată. între flori şi frunze frumos 
sculptate ă jour se amestecă şi păsări. Cu şi mai mare 
belşug sunt presărate aceleaşi ornamente de flori, frunze 
şi paseri stilizate şi pe fâşia cea lată ce se întinde de alun- 
gul tâmplei, care în întregime e de un foarte plăcut efect 
decorativ. Ca element nou intervine în acoladele acestei 
fâşii şi stema Cantacuzinească, între doi delfini cu solzii 
şi coada tare stilizate. 

Elementele decorative occidentale se îmbină aci cu in¬ 
fluenţe orientale, am zice chiar persane, dând sculpturi¬ 
lor un aspect cu totul particular, dar foarte răspândit în 
secolul al XVII-lea şi al XVlIl-lea la bisericile noastre. 
Influenţe italieneşti mai directe decât aci se văd mai ales 
în sculpturile din bisericile spătarului Mihai Cantacuzino, 
după cum s’a şi arătat la biserica Colţea din Bucureşti. 

Partea superioară a tâmplei e formată din două rân¬ 
duri de arcade, cu stâlpi la fel cu cei dela uşa împără¬ 
tească, în cari se află prinse icoanele; iar deasupra celui 
al doilea rând de arcade se înşiră medalioane rotunde cu 
icoanele sfinţilor. încoronată e tâmpla cu o cruce pe care 
e pictat Mântuitorul, La baza crucii se încolăcesc doi 
delfini cu aripi, stilizaţi, din gura cărora se ridică câte o 
icoană. 

Sf. Acsentie ; pictură murală. 

Stranele şi mai ales sfeşnicile nu prezintă nici un in¬ 
teres, fiind, probabil, de dată cu mult mai recentă. 

Cele două clopote de aramă aşezate în catul superior 
al amvonului sânt însă vechi. Cel mai mare poartă urmă¬ 
toarea inscripţie în frumoase caractere latine : 

Christian Berger gos mich (=mă turnă) in Wien. 
M. DC. XXXVII, iar dedesupt chipul în relief al sfân¬ 
tului Roch. 

Celălalt clopot mai mic «s’a făcut cu cheltuiala maha¬ 
lagiilor» la 1770. 


if * * 

Biserica din Filipeşti e o excelentă pildă a arhitectu¬ 
rii noastre religioase de al doilea ordin, a unei biserici 
de sat mai îngrijită, precum se cuveneâ pentru o clădire- 
ridicată de către un membru al uneia din familiele cele 
mai puternice şi bogate din ţară. 

Afară de caracterul original ce i-1 dă pridvorul ei deo¬ 
sebit, ea mai este încă interesantă din punctul de vedere 
al amestecului de influenţe ce găsim aici; înrâuriri cari, 
altoite pe modelul şi planul primitiv bizantin, au produs 
la urmă un stil deosebit. Supralărgirea pronaosului pre¬ 
cum şi coloanele dintre pronaos şi naos arată influenţa 
Curţii de Argeş, — minunea ce trebue să fi stat mereu 
înaintea ochilor ctitorilor de biserici. Prin influenţa ace¬ 
stui model găsim o notă orientală în monumentul nostru. 
Pridvorul, unic în analele architecturei române, pare a fi 
o importaţie italiană ; o imitaţie a campanilelui. Chena¬ 
rele ferestrelor sunt gotice, pe când felul aşezărei cără¬ 
mizilor, dela brâu şi cornişă, în dinte de ferăstrău, sunt 

iţn motiv moştenit direct din modul de construcţie bi¬ 
zantin. Deasemeni şi arcaturile turlei. Arcadele oarbe,, 
în relief, ale pereţilor exteriori, sunt o caracteristică a 
arhitecturii Ţări Româneşti, rezultată dintr’o lungă des- 
voltare tot a modelurilor bizantine. La început ele core¬ 
spundeau unei adevărate cerinţe constructive, iar în 
urmă au ajuns un simplu ornament aplicat pe faţadă. 

Aşa cum se prezintă, această mică biserică de sat în¬ 
truneşte, în grade diferite, diversele influenţe cari au în¬ 
tipărit monumentelor noastre caracterul lor particular 
în veacurile al XVII şi al XVIII. Ca atare, merită să oprea¬ 
scă un moment atenţiunea noastră. Amestecul diferitelor 
stiluri, departe de a produce contraste neplăcute, ne a- 
rată un tot bine armonizat şi este o pildă a gustului ce-1 
mai posedau în acea vreme modeştii constructori ai 
acestor clădiri. 

Şi biserica din Filipeştii nu este singura de acest fel, 
care merită să fie mai bine cunoscută. Căci multe mai 
sunt monumentele de artă din ţară ce ignorăm încă. 

